邵博
泊云安下大风骤雨作柏梁体一篇
晴空赤日飞丹霞，扁舟春热汗且呀。
寒温之候无乃差，朝犹挟纩莫著纱。
祝融暴横势莫加，骤将炎赫移韶华。
东皇游冶穷豪奢，未终节序还其家。
忽惊猛吹扬白沙，烟云四起相邀遮。
空中轳辘鸣雷车，枞枞白雨悬乱麻。
风师雨将相矜夸，千刃万槊争嚣哗。
玄旌皂纛何纷葩，势摇两蜀掀三巴。
须臾雨止雷停挝，苍云扫尽天无瑕。
恍如脱兔离轻罝，回头已见羲轮斜。
山开水静负色色嘉，喜翔燕誉嬉鱼暇。
红颠白倒纷残花，披张林叶舒草芽。
阴阳变化谁咄嗟，风云乃乐相喧拿。
大哉一气通幽遐，彼苍高远安能涯。
倚峰吟望心目赊，碧云千里号归鸦。